ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA CLĂDIRI, TERENURI ȘI DOTĂRI DIVERSE		
BIROUL SPAȚII CU ALTĂ DESTINAȚIE
CT2018-000193/23.02.2018
   


RAPORT DE SPECIALITATE

privind atribuirea spațiului situat în imobilul din Timișoara ,str. Podgoriei ,nr.10 către Biblioteca Județeană Timiș si încheierea contractului de închiriere pe o 
perioadă de 3 ani 


     	Având în vedere Expunerea de motive nr. CT2018-000193/23.02.2018 a Primarului Municipiului Timișoara Dl. Nicolae Robu și Proiectul de hotărâre privind reatribuirea spatiului situat in Timisoara ,str. Podgoriei ,nr.10 către Biblioteca Județeană Timiș –Filiala Freidorf  și încheierea unui nou contract de închiriere  ;
	Având  în vedere hotărârea Comisiei  de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.386/01.08.2014 , HCLMT nr.543/31.10.2014, HCLMT nr.91/01.03.2016, HCLMT nr.21/07.07.2016 și HCLMT nr.250/27.06.2017 adoptata in sedinta din data de 15.02.2018, prin care a fost avizată favorabil cererea cu numarul CT2018-000193/18.01.2018 a Bibliotecii Județene Timiș privind încheierea unui nou contract de închiriere pentru spațiul aflat în imobilul din Timișoara ,str. Podgoriei nr.10 ,pe o perioadă de 3 ani ;
Precizăm urmatoarele : spațiul pentru care s-a solicitat reatribuirea este situat in tr-un imobil in zona Freidorf , are o suprafața totală de  209,59 m.p,din care o anexă în suprafață de 53,86 m.p și a fost  deținut anterior  tot de către Biblioteca Județeană Timiș –filiala Fraidorf în baza contractului de închiriere nr.1565/2012, expirat la data de 03.12.2017 .  
Tariful de inchiriere al acestui spațiu rămâne așa cum  a fost  stabilit , respectiv  0,88 lei/m.p/lună ,conform anexei la HCL NR.254/ 23.04.2013 .
Acest spatiu este înscris în cartea funciară nr. 416595-C2 ,top 154/b , fiind în proprietatea Primariei Municipiului Timișoara , nefiind înregistrate sarcini pentru construcție.
Având în vedere prevederile legale și pentru asigurarea continuității activității Bibliotecii Judetene Timis din zona Freidorf , propunem înaintarea Proiectului de hotărîre privind privind atribuirea spațiului situat în Timisoara ,str. Podgoriei ,nr.10 către Biblioteca Județeană Timiș și încheierea unui nou contract de închiriere  pe o perioadă de 3 ani .

